kardosdrur/scandi-wiki huggingface dataset:
Adresseløs forsendelse

En adresseløs forsendelse er en tryksag, der omdeles til samtlige husstande i et givent område.

Typisk er der tale om tilbudsaviser, men det kan også være gratisaviser, lokale ugeaviser eller telefonbøger. Omdeling af adresseløse forsendelser udgøre en betragtelig del af Post Danmarks forretningsgrundlag, men varetages nu af distributører som FK Distribution er på dette marked. 

Det er muligt at framelde sig modtagelsen af adresseløse forsendelser ved at tilmelde sig nej tak, som er nogle retningslinjer, hvor et skilt på postkassen markerer, at man ikke ønsker tryksagerne.

Omdeling af adresseløse forsendelser reguleres gennem Markedsføringsloven.

Se også
 Uønskede reklamer

Massemedier
Korrespondance
Posten i Danmark
FK Distribution

FK Distribution A/S (tidligere Forbruger Kontakt A/S) er en dansk distributionsvirksomhed. Virksomheden, der er et datterselskab til North Media, beskæftiger sig med distribution af adresseløse forsendelser. Det kan eksempelvis være ugeaviser og tilbudsaviser. Per 2020 havde virksomheden 420 fuldtidsbeskæftigede funktionærer ansat og omkring 10.000 omdelere tilknyttet.

FK Distribution har hovedsæde i Taastrup samt pakkerier i både Taastrup og Tilst ved Århus, samt underafdelinger i Esbjerg og Odense.

FK Distribution står desuden bag minetilbud.dk, og NejTak+ ordningen.

Historie 
Virksomheden blev grundlagt i 1965 og havde fra 1972 til december 2010 navnet Forbruger Kontakt A/S. Virksomheden er den største private distributør af tryksager.

i 2018 overtog FK Distribution Nej Tak ordningen fra PostNord, som hidtil havde administreret ordningen.

Omdeling 
FK Distribution deler tryksager ud i hele Danmark.

Referencer

Eksterne henvisninger 
 FK Distributions hjemmeside 

Etableret i 1965
North Media
Distributionsvirksomheder i Danmark
Taastrup
Allen G. Thurman

Allen Granberry Thurman (13. november 1813 – 12. december 1895) var et Demokratisk medlem af Repræsentanternes Hus og Senatet fra Ohio, såvel som vicepræsidentkandidat for Demokraterne i 1888.

Eksterne henvisninger 

Medlemmer af Senatet i USA
Medlemmer af Repræsentanternes Hus i USA
Black Crow on a Tombstone

"Black Crow on a Tombstone" er en promo-single fra det norske black metal-band Satyricon. Den blev udgivet i 2008 og findes også på albummet The Age of Nero.

Spor 
 "Black Crow on a Tombstone" – 3:53

Eksterne henvisninger 

Singler fra 2008
Satyricon-singler
Reinmar von Zweter

Reinmar von Zweter (Ca. 1200 formodentlig i Zeutern, (nuværende Ubstadt-Weiher) i Baden-Württemberg – efter 1248) var en tysk "ordsprogsdigter" (ty. Spruchdichter) og muligvis af ridderlig herkomst.

Reinmar udøvede sin kunst i Prag og skal ligge begravet i
Essfelden i Franken. Hans digte er mærkeligt nok
næsten alle skrevet i den samme "tone" og
oftest af didaktisk eller satirisk art, idet de
angriber kirkelige og politiske uskikke, samt
sædernes fordærvelse i almindelighed; de er udgivet med
indledninger af Roethe i 1887.

Reinmar von Zweter regnes for en betydelig repræsentant for Sangspruch-digtningen mellem Walther von der Vogelweide og Frauenlob.

Litteratur oplyst af "(C. A. N.)" i Salmonsen: K. Meyer: Untersuchungen uber das Leben Reinmars von Zweter und Bruder Wernhers, 1866; Pleschke: »Reinmar von Zweter, 1878.

Noter

Litteratur 
 Gustav Roethe (udgiver): Die Gedichte Reinmars von Zweter, Leipzig 1887 (optryk Amsterdam 1966).
 Edgar Bonjour: Reinmar von Zweter als politischer Dichter. Ein Beitrag zur Chronologie seiner politischen Sprüche, Bern 1922

Eksterne henvisninger 
 Kilde: opslag af "(C. A. N.)" i Salmonsen (Salmonsens Konversationsleksikon, 2. udgave, bd. 19, s. 1059)
 
 Reinmar von Zweter i Codex Manesse

 

Tjek fødsels- og dødsår
Digtere fra Tyskland
Litteratur fra middelalderen
Forfattere fra middelalderen
Aarhus Universitetsforlag

Aarhus Universitetsforlag er en udgivervirksomhed ejet af Aarhus Universitets Forskningsfond. Forlaget er stiftet af Aarhus Universitet i 1985 med det formål ”at fremme formidling af forskningsresultater og resultater af anden faglig virksomhed fra Aarhus Universitet” og satser på både videnskabelig litteratur og videnskabsformidlende udgivelser. En af forlagets største succeser er serien Tænkepauser , hvor forskere fra Aarhus Universitet på kun 60 små sider formidler deres viden, så de fleste kan være med.

Universitetsforlaget udgiver omkring 70 bøger om året og har særligt specialiseret sig inden for arkæologi, historie, antik- og litteraturforskning samt formidling af naturvidenskab. Flere end 2.000 titler er på lager, heraf ca. 400 på engelsk og enkelte på tysk og fransk. Derfor distribueres og markedsføres bøgerne også i udlandet, og forlaget har egne distributører i England og USA.

En række af forlagets bøger er blevet udvalgt af Forening for Boghåndværk til den årlige udstilling af Årets Bedste Bogarbejde, senest i 2007 Sima Qian: Historiske optegnelser og Marinus.Karikaturtegner med kamera.

En række titler er i kommission for andre udgivere, bl.a. Carlsbergfondet, Nationalmuseet, Center for Rusmiddelforskning, Center for Grundtvigstudier, Jysk Arkæologisk Selskab, Jysk Selskab for Historie og Det Danske Institut i Athen.

Noter

Ekstern henvisning 
 www.unipress.dk Aarhus Universitetsforlag

Forlag fra Danmark
Forlag
Virksomheder i København
Etableret i 1985
Thomas Harttung

Thomas Alexander North Harttung (født 7. februar 1961) er godsejer/økologisk landmand og skovbruger på Barritskov Gods, som han har været ejer af siden 1985.

I 1996 grundlagde godsejeren Barritskov Grøntsagshave, som i 1999 omdannedes til internetvirksomheden Aarstiderne i samarbejde med medstifteren Søren Ejlersen. Thomas Harttung er bestyrelsesformand for Aarstiderne A/S, som leverer økologisk frugt, grønt og kolonialvarer direkte til private husholdninger og virksomheder. Han er endvidere direktør for GreenCarbon A/S og BlackCarbon A/S, der udvikler innovative klima- og bioenergiløsninger. På dronningens fødselsdag i 2013 blev Harttung udnævnt til kammerherre.

Thomas Harttung har siden 2001 været formand for ICROFS (tidligere FØJO, Forskningscenter for Økologisk Jordbrug og Fødevaresystemer).

Time Magazine har kåret Thomas Harttung til en af Heroes of the Environment 2009.

Eksterne henvisninger 

 GreenCarbon A/S 
 Aarstiderne A/S
 ICROFS

Tjek fødselsår
Erhvervsfolk fra Danmark
Iværksættere fra Danmark
Godsejere fra Danmark
Hofjægermestre fra Danmark
Personer i Kraks Blå Bog
Kammerherrer fra Danmark
Peter Hermann Stillmark

Peter Hermann Stillmark (1860 – 1923) var en biokemiker, der i 1888 udgav sin disputats
"Über Ricin, ein giftiges Ferment aus den Samen von Ricinus comm. L. und einigen anderen Euphorbiaceen" fra Tartu Universitet, som dengang hed Dorpat, i Estland.

I disputatsen beskrev Stillmark isoleringen af et giftigt protein fra castorbønnen, som han kaldte ricin. Beskrivelsen blev starten til en ny gren af naturvidenskaben kaldet lectinologi.

Biokemikere
Biologer fra Tyskland
Nattens madrigal - Aatte hymne til ulven i manden

Nattens madrigal – Aatte hymne til ulven i manden er det tredje album fra det norske avantgarde metal-band Ulver. Det markerede slutningen på bandets black metal-æra, da efterfølgende udgivelser ville følge en mere avantgarde musikstil.

Albummet er et konceptalbum om en mand som gennem Satans magt bliver til en varulv. Det står i stærk kontrast til bandets forrige album, Kveldssanger, som bestod af akustisk folkemusik, og trækker i stedet på black metal-delen af bandets debutalbum Bergtatt. Albummet er dog langt mere lo-fi, rå black metal end Bergtatt. Det skulle angiveligt være blevet indspillet udendørs i en norsk skov med en båndoptager med blot 8 spor.

I den første sæson af krimi-dramaserien The Sopranos har gangsterboss Tony Sopranos søn A.J. en plakat med albummets omslag hængende i sit værelse.

Omslag 
Albummets omslag er et maleri af black metal-musikeren Fenriz' ekskone Tanja "Nachthexe" Stene, som også har illustreret album for blandt andet Burzum og Darkthrone.

Spor 
"Hymn I: Of Wolf and Fear" – 6:16
"Hymn II: Of Wolf and the Devil" – 6:21
"Hymn III: Of Wolf and Hatred" – 4:48
"Hymn IV: Of Wolf and Man" – 5:21
"Hymn V: Of Wolf and the Moon" – 5:14
"Hymn VI: Of Wolf and Passion" – 5:48
"Hymn VII: Of Wolf and Destiny" – 5:32
"Hymn VIII: Of Wolf and the Night" – 4:38

Fodnoter 

Album fra 1997
Ulver-album
Black metal-album
Tom Huddlestone

Thomas Andrew "Tom" Huddlestone (født 28. december 1986, i Nottingham) er en engelsk fodboldspiller, som spiller for Derby County.

Karriere

Klubkarriere 
Huddlestone har tidligere i karrieren repræsenteret blandt andet Tottenham og Hull. Hos Tottenham var han på kontrakt i hele otte år og var med til at vinde Liga Cuppen i 2008.

Landshold 
Huddlestone står (pr. april 2018) noteret for fire kampe for det engelske landshold.

Eksterne henvisninger 

Fodboldspillere fra England
Fodboldspillere fra Tottenham Hotspur F.C.
Personer fra Nottingham
Per Petterson

Per Petterson (født 18. juli 1952 i Oslo) er en norsk skønlitterær forfatter. Hans mors danske opvækst har præget sønnens forfatterskab.

Petterson debuterede i 1987 med Aske i munnen, sand i skoa, der er en samling af korte historier. Han har siden udgivet fem romaner: Til Sibir (da: Til Sibirien) (1996), der var nomineret til Nordisk Råds Litteraturpris. Romanen beskriver en ung dansk kvindes opvækst og ungdom under besættelsen og efterkrigsårene.
Romanen I kjølvannet (da: I kølvandet (2002)), er en historie om en ung mand, der mister sin familie ved færgen Scandinavian Stars brand i 1990. Den vandt Brage-prisen i 2000.
Gennembruddet til en større læserskare kom med Ut og stjæle Hester (2003), for hvilken Petterson modtog to store litterære priser i Norge. I 2005 kom romanen i engelsk oversættelse, og fik 2006 tildelt Independent Foreign Fiction Prize og i 2007 International IMPAC Dublin Literary Award. New York Times Book Review kaldte den en af årets 10 bedste bøger.

Per Petterson modtog i 2009 Nordisk Råds Litteraturpris for Jeg forbanner tidens elv (Jeg forbander tidens flod).

Petterson er uddannet bibliotekar. Han har arbejdet i boghandler og virket som oversætter og litteraturkritiker, før han blev forfatter på fuld tid. Han anfører Knut Hamsun og Raymond Carver blandt sine litterære påvirkninger.

Bibliografi 
 1987 – Aske i munnen, sand i skoa
 2008 – Aske i munden, sand i skoen
 1989 – Ekkoland
 2008 – Ekkoland
 1992 – Det er greit for meg
 2002 – Det er okay med mig
 1996 – Til Sibir
 2000 – Til Sibirien
 2000 – I kjølvannet
 2001 – I kølvandet
 2003 – Ut og stjæle hester
 2004 – Ud og stjæle heste
 2004 – Månen over porten
 2009 – Månen over porten (essays om at læse litteratur og det at blive forfatter)
 2008 – Jeg forbanner tidens elv
 2009 – Jeg forbander tidens flod
 2012 – Jeg nekter
 2013 – Jeg nægter'''
 2018 - Menn i min situasjon''

Referencer 

Romanforfattere fra Norge
Novelleforfattere fra Norge
Modtagere af Nordisk Råds Litteraturpris
Personer fra Oslo
Norsksprogede forfattere fra Norge
Modtagere af Bokhandlerprisen
Modtagere af Brageprisen
Modtagere af Kritikerprisen
Modtagere af Aschehougprisen
Marguerite de Navarre

Marguerite de Navarre eller Marguerite d'Angoulême (født 11. april 1492, død 21. december 1549) var dronning af Navarra fra 1526 til 1549 som ægtefælle til kong Henrik 2. af Navarra. Som mæcen for humanister og reformvenlige og som forfatter var hun en fremtrædende skikkelse i den franske renæssance. Samuel Putnam kaldte hende "Den første moderne kvinde".

Rolle i reformationen 
Anne Boleyn havde været hofdame hos dronning Claude under hendes år i Frankrig før hun vendte tilbage til England. Der er formodninger, at Dronning Claude hof og Marguerite hof overlappede, og at måske var Anne i tjeneste hos Marguerite frem for Claude, samt at Anne kan være blevet en ven, beundrer, og discipel til Marguerite, som absorberet Marguerite radikale synspunkter om kristendommen. Et brev skrevet af Anne Boleyn efter blev hun dronning eksisterer, hvor Anne Boleyn giver stærkt udtryk for hengivenhed til Marguerite.

Efter udvisningen af Jean Calvin og William Farel fra Geneve i 1538, skrev Marguerite de Navarre til Marie Dentière, en bemærkelsesværdig fransk protestantisk reformator i Genève. De to kvinder synes at have personlig historie uden for deres skriftlige korrespondance:. Marguerite var gudmor til datter af Marie Dentière og Dentière datter komponeret en fransk guide til det hebraiske sprog til at sende til Marguerite datter  I sit brev, spurgte Marguerite hvad var årsag til Calvin og Farels udvisning. Dentière svarede i 1539 med Epistre tres utile, almindeligvis kendt i dag som Epistle to Marguerite de Navarre (brev til Marguerite de Navarre). Denne epistel kritiserede de protestantiske præster, der havde udvist Calvin og Farel, bad om Marguerite støtte og hjælp til at øge bibelske færdigheder og adgang blandt kvinder, og rådede hende til at handle med udvisningen af katolske præster fra Frankrig.

Referencer 

Marguerite
Kongelige fra Frankrig
Kvinder i renæssancen
Novelleforfattere fra Frankrig
Dramatikere fra Frankrig
ARPA (virksomhed)

Arpa er en virksomhed, der producerer varer inden for boligindretning. Den blev grundlagt i 1939 af fabrikant Palle Hansen i Mikkel Bryggers Gade i København.
Firmaet producerede persienner og rullegardiner, men et par år efter kom boligmontering, tæppesyning, gardinophængning o. lign. til.

Den store efterspørgsel gjorde, at fabrikken flyttede til Kattesundet 14, samtidigt med at den fik lokaler i Gladsaxe. Det slog ikke til, og den flyttede til Tordenskjoldsgade 29 og fremstillede alle arter lamper og senere lampeskærme.

Navnet Arpa er en sammensætning af Arne + Palle, de to initiativtagere

Kilde 
 (Dansk Initiativ, Handel og industri i Danmark under årene 1940-44. 1. Hæfte. Nordisk Industri Forlag, København.)

Etableret i 1939
Interiørproducenter i Danmark
Janne Kolling

Janne Kolling (født 12. juli 1968 i Aarhus) er en tidligere dansk håndboldspiller og nu hospitality medarbejder i den kommercielle afdeling på Dansk Håndbold.

Hun spillede på det danske landshold i 12 år og var holdets anfører frem til 1997. Hun stoppede kort efter OL i Sydney af familieårsager. Hendes afskedskamp mod Ungarn i marts 2001 var hendes kamp nummer 250, hun er dermed suveræn landskamprekordholder på kvindesiden. Det er kun Camilla Andersen som har scoret flere end Kollings 756 landskampsmål.

Kolling stoppede med håndbold på topplan som 32-årig på grund af en knæskade.
Hendes sidste kamp var mod Ungarn i Århus Arena i foråret 2001.

Efter sin karriere i tophåndbold har hun været ansat som hospitality ansvarlig hos Dansk Håndbold, og hun er fortsat med håndbold på old girls plan i FIF.

Klubber 
 Hornbæk SF, Over Hornbæk ved Randers (87-88)
 UM Kyndil, (Færøerne) (1988-89)
 Lyngså BK (1989-91)
 Viborg HK (1991-97)
 Corte Blanco (Spanien) (97-99)
 Tertnes (Norge) (99-00)

Meriter 

 1987:  U-VM
 1993:  VM
 1994:  EM
 1995:  VM
 1996:  OL
 1996:  EM
 1997:  VM
 1998:  EM
 1999:  Pre-Olympics i Australien
 2000:  OL

Som en del af kvindeungdomslandsholdet blev hun tildelt Årets Fund-prisen i 1987.

Kilde 
 https://web.archive.org/web/20020618043535/http://www.geocities.com/Wellesley/3005/spillerside4.html

Noter 

Håndboldspillere fra Danmark
Personer fra Aarhus
Håndboldspillere fra Viborg HK
Olympiske mestre fra Danmark
Medaljevindere fra Danmark ved sommer-OL 1996
Medaljevindere fra Danmark ved sommer-OL 2000
Håndboldspillere ved sommer-OL 2000
Håndboldspillere fra Tertnes Idrettslag
Fynsserien

Fynsserien kan henvise til flere artikler:
 Fynsserien (fodbold) – en fodboldserie.
 Fynsserien (håndbold) – en håndboldserie.
Amfolyt

En amfolyt eller hydronolyt er en kemisk forbindelse som er i stand til både at virke som syre og som base, f.eks. vand (H2O) og aminosyrer. En syre-basereaktion kaldes også en hydronolyse (eller forældet: protolyse).

Eksempler 
Vands reaktion med en base (vandet reagerer som syre): H2O + NH3 → NH4+ + OH−

Vands reaktion med en syre (vandet reagerer som base): H2O + HCl → H3O+ + Cl−

I et glas med vand er der altid en lille del af vandet der findes på H3O+-form og en lille del der findes på OH--form, 10-7mol pr. liter, af hver, ved 20 grader celsius og 1 atmosfæres tryk, i rent vand. Det er fordi en lille del af vandmolekylerne har reageret med hinanden:

H2O (l) + H2O (l) <=> H3O^+ (aq) + OH^- (aq)

Denne reaktion kaldes vands autohydronolyse – eller forældet: vands autoprotolyse.

I reaktionen 
2 NaHCO3 → H2CO3 + Na2CO3 → Na2CO3 + CO2 + H2O 
sker der en hydronolyse hvor HCO3- fra den ene formelenhed reagerer med HCO3- fra den anden formelenhed. Den ene som syre, den anden som base. 
Men H2CO3 er ustabilt og går i stykker og giver så CO2 + H2O.

Amfolytformlen 
Ifølge amfolytformlen er pH uafhængig af amfolyttens koncentration i opløsningen, for pH = gennemsnittet af de to pKs-værdier.

Ekstern henvisning 
 BioSite – Amfolyt

Reference 
Syre-base-kemi
Kaare Sand

Kaare Sand (født 5. august 1956 i Kgs. Lyngby) er en dansk cand.mag., tv-vært, tidligere ejer af Sand TV nu producer & co-ejer af Pipeline Production.

Kaare Sand er uddannet cand.mag. i dansk og film- og medievidenskab fra Københavns Universitet.

Han er idémanden bag dokumentarserierne De unge mødre, Singleliv, 48 timer Sagen ifølge Sand, Udkantsmæglerne, Anja & Heksebørnene m.fl.

Eksterne henvisninger 
 

Erhvervsfolk fra Danmark
Studieværter fra Danmark
Personer i Kraks Blå Bog
Hortensio Félix Paravicino

Hortensio Félix Paravicino y Arteaga (12. oktober 1580 – 12. december 1633) var en spansk prædikant og digter. Han blev født i Madrid, uddannet på et jesuitterkollegie i Ocafra og blev 18. april 1600 trinitarier.

En prædiken for Filip 3. i Salamanca i 1605 gjorde folk opmærksomme på Paravicino; han nåede høje poster indenfor sin orden, og blev pålagt vigtige udlandsmissioner, blev kongelig prædikant i 1616 og ved Filip 3.'s død i 1621 holdt han en berømt begravelsestale, som skabte en del kontroverser.

Katolske munke
Digtere fra Spanien
Hugo Lloris

Hugo Hadrien Dominique Lloris (født 26. december 1986 i Nice, Frankrig) er en fransk fodboldspiller, der spiller som målmand i den engelske Premier League-klub Tottenham Hotspur F.C.. Han skiftede til klubben fra Lyon i sommeren 2012,

Trods sin unge alder fik Lloris allerede debut for det franske landshold den 19. november 2008 i en kamp mod Uruguay. Han deltog ved VM i 2010 i Sydafrika. Lloris har siden da været førstevalg foran flere store profiler som Mandanda og Stéphane Ruffier.

Eksterne henvisninger 

Fodboldspillere fra Frankrig
Fodboldspillere fra OGC Nice
Fodboldspillere fra Olympique Lyon
Fodboldspillere fra Tottenham Hotspur F.C.
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Adolphe Max

Adolphe Eugène Jean Henri Max (30. december 1869 i Bruxelles – 6. november 1939 samme sted) var en belgisk liberal politiker, der var borgmester i Bruxelles fra 1909 til sin død.

Han blev uddannet i jura fra Université Libre de Bruxelles og arbejdede som jurist ved siden af sit journalistiske arbejde. Som 25-årig blev han valgt til provinsparlamentet i Brabant, og efter at have arbejdet som magistrat blev han borgmester i Bruxelles 6. december 1909.

Da Tyskland havde besat Bruxelles under 1. verdenskrig, afviste Max at samarbejde med besættelsesmagten. Det betød, at han blev arresteret og taget til fange, først i Namur, senere i Glatz. 13. november 1918 lykkedes det ham at undslippe. Charles Lemonnier fungerede som borgmeester under hans fravær. Ved hjemkomsten til Bruxelles blev Adolphe Max modtaget som en folkehelt.

I 1919 blev han valget til Repræsentanternes Hus, hvor han førte kampagne for en universel valgretsalder – et mål, som ikke blev opfyldt før efter hans død. Blandt monumenterne fra Max' borgmesterperiode er dele af Det Kongelige Kunstmuseum og Heysel Park, der blev opført til Expo i 1935.

Eksterne henvisninger 

Politikere fra Belgien
Hatem Ben Arfa

Hatem Ben Arfa (født 7. marts 1987 i Clamart, Frankrig) er en fransk fodboldspiller, der spiller for den franske Ligue 1-klub Paris Saint-Germain som han har spillet for siden juni 2016. Han har desuden tidligere repræsenteret Olympique Lyon, som han vandt fire franske mesterskaber med. Med Marseille vandt han mesterskabet i 2010.

Landshold 
Ben Arfa debuterede for det franske landshold den 13. oktober 2007 i en kamp mod Færøerne og fik en fremragende debut, da han scorede det sidste mål i den franske sejr på 6-0. Pr. september 2014 står Ben Arfa noteret for 13 landskampe og to mål.

Titler 

Ligue 1
 2005, 2006, 2007 og 2008 med Olympique Lyon
 2010 med Olympique Marseille

Coupe de France
 2008 med Olympique Lyon

Eksterne henvisninger 

Fodboldspillere fra Frankrig
Deltagere ved det europæiske mesterskab i fodbold 2012
Fodboldspillere fra Olympique Lyon
Fodboldspillere fra Olympique Marseille
Fodboldspillere fra Newcastle United F.C.
Fodboldspillere fra Hull City A.F.C.
Institut de France

Institut de France er et fransk videnskabeligt selskab, der består af fem académies, hvoraf det mest kendte nok er Académie française. Instituttet blev grundlagt 25. oktober 1795 og administrerer i dag omkring 1.000 stiftelser samt museer og slotte, der er åbne for offentligheden. Desuden uddeler instituttet en række priser og stipendier.

Instituttet består af de fem akademier, et bureau, der fungerer som bestyrelse samt en administrativ enhed. Bureauet ledes af en præsident og en kansler. Kanslerembedet blev etableret i 1952, og siden 2005 har pris Gabriel de Broglie beklædt posten. Administrationen ledes af en præsident, der vælges for et år. Medlemmerne af instituttet er de samme som i akademierne.

Akademierne 
 Académie française, dannet 1635, beskæftiger sig med fransk sprog
 Académie des inscriptions et belles-lettres, dannet 1663, humanistisk
 Académie des sciences, dannet 1666, naturvidenskab
 Académie des beaux-arts, dannet 1816, kunst og kultur 
 Académie des sciences morales et politiques, dannet 1795, politik og moral

Eksterne henvisninger 

 Institut de Frances hjemmeside

Etableret i 1795
Kultur i Frankrig
Videnskabelige og historiske institutioner
Thorkild Dahl

Thorkild Dahl (født 22. januar 1948 i Skive) er en dansk journalist. Før han startede på Journalisthøjskolen, blev han student fra Viborg Katedralskole.

Dahl blev uddannet på dagbladet Vestkysten i Sønderborg og Esbjerg. Han arbejdede på Ritzaus Bureau og Berlingske Tidende, indtil han i 1988 som en af de første kom til det dengang nyetablerede TV 2, hvor han blev TV 2/Nyhedernes politiske redaktør. Udover dansk politik har han dækket internationale emner som EF/EU, nordisk samarbejde, NATO, udenrigs- og sikkerhedspolitik. Fra 1995 til 2000 var han TV 2's faste korrespondent i Bruxelles. Tilbage i Danmark kastede han sig over finansstoffet i TV 2 Finans, men er senere vendt tilbage til de internationale stofområder.

Journalister fra Danmark
Personer fra Skive
Journalister ved Berlingske